proxectonos/corpus_dominio_legal_administrativo_tmp huggingface dataset:
13/06/2017 | Administración LocalMunicipal
Muros
Anuncio de licitación de contrato do servizo denominado “Explotación do punto limpo de Muros”

O Concello de Muros convoca licitación pública para adxudicar o contrato do servizo denominado “Explotación do punto limpo de Muros”. a) Organismo: Concello de Muros. b) Dependencia que tramita o expediente: Secretaría do Concello. c) Obtención de documentación e información: Secretaría do Concello de Muros: Curro da Praza, 1, 15250 Muros (A Coruña). Teléfono: 981 826 050. Fax: 981 762 257. Perfil do contratante: www.muros. gal. Data límite de obtención de documentación e información: día anterior ao de remate do prazo de presentación de proposicións. a) Tipo: Contrato administrativo de servizo. b) Descrición: Servizo de explotación do punto limpo de Muros. c) Lugar da explotación: As Lombas, Serres. d) Duración do contrato: 3 anos, prorrogables por 1 ano máis. a) Tramitación: ordinaria. b) Procedemento: aberto con multiplicidade de criterios de valoración. c) Pregos: 1.- Pregos de cláusulas administrativas particulares: Pregos de cláusulas administrativas que rexerán a contratación do servizo denominado explotación do punto limpo de Muros, aprobado pola XGL do 26/05/2017.2.- Prego de prescricións técnicas que rexerán a contratación do servizo denominado explotación do punto limpo de Muros, aprobado na XGL do 26/05/2017. d) Criterios de adxudicación: Cláusula 20 do prego de cláusulas administrativas. a) Orzamento base de licitación: 17.330,51 euros/ano excluído o IVE que deberá soportar o Concello de Muros e que é do 10%. a) Provisional: non b) Definitiva: 5% do importe de adxudicación exluído o IVE. a) Clasificación: non se esixe. b) Solvencia económica e financeira e solvencia técnica e profesional: cláusula 18 do prego de cláusulas administrativas. a) Prazo: 15 días hábiles desde o seguinte á publicación deste anuncio no BOP da Coruña. b) Lugar de presentación. Rexistro Xeral do Concello de Muros. c) Documentación a presentar: cláusula 19.2 do prego de cláusulas administrativas.8.- Apertura de proposicións: cláusula 22.4 do prego de cláusulas administrativas.9.- Custos de publicidade: de conta do adxudicatario ata un máximo de 650 euros.10.- Revisión de prezos: non. Muros, 7 de xuño de 2017 A alcaldesa-presidenta María Xosé Alfonso Torres
13/06/2017 | Administración LocalMunicipal
Irixoa
Modificación da Ordenanza de tráfico: limitación velocidade en Lapido

APROBACIÓN PROVISIONAL DE MODIFICACIÓN DA ORDENANZA DE TRÁFICO De acordo co establecido no art.49. b da Lei 7/1985, do 2 de abril (Bases do Réxime Local), procédese á exposición publica do expediente da modificación da Ordenanza municipal de tráfico, circulación de vehículos de motor e seguridade viaria (anexo II); a ordenanza foi aprobada por acordo plenario do 30-8-2011 e publicada no BOP do 4-11-2011; a presente modificación foi aprobada provisionalmente por acordo municipal plenario do 31-5-2017 e consiste en establecer o límite de velocidade máxima de 30 qm/h no viario interior do núcleo de Lapido, por ser un tramo de especial perigosidade. O expediente estará á disposición do público na Secretaría do concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se converta automaticamente en definitiva. Irixoa, 8 de xuño de 2017. O ALCALDE Antonio Deibe Sanmartín
13/06/2017 | Administración LocalProvincial
Deputación Provincial da Coruña
Tesourería e Xestión de Tributos. Servizo Central de Recadación
Aprobación da aceptación da delegación de competencias en materia tributaria do Concello de San Sadurniño

A Excelentísima Deputación Provincial da Coruña, na sesión plenaria ordinaria celebrada o día 26 de maio de 2017, aprobou o seguinte: “21.- APROBACIÓN DA ACEPTACIÓN DA DELEGACIÓN DE COMPETENCIAS EN MATERIA TRIBUTARIA DO CONCELLO DE SAN SADURNIÑO.1. Aceptar a delegación das competencias en materia tributaria acordada polo Concello de San Sadurniño na sesión plenaria celebrada o 16 de febreiro de 2017 en relación coa seguinte materia: Recadación en período executivo de tributos, prezos públicos e calquera outro ingreso de dereito público de carácter non periódico ou de periodicidade inferior ao ano, que non fosen delegados previamente.2. A delegación entrará en vigor unha vez sexa publicado este acordo no Boletín Oficial da Provincia, e o seu exercicio levarase a cabo nos termos establecidos nas Bases para a prestación de servizos tributarios aos concellos da provincia, aprobadas para o efecto por esta Deputación Provincial.” O que se fai público para xeral coñecemento. A Coruña, 7 de xuño de 2017 O presidente O secretario xeral Valentín González Formoso José Luis Almau Supervía
13/06/2017 | Administración LocalMunicipal
Irixoa
Camiño en Portogaín: non recoñecemento privacidade

O Concello de Irixoa tramitou, a instancia de Xan Antón Laxe Outeiro, o recoñecemento da privacidade do camiño que catastralmente se sitúa entre as parcelas 88, 87, 86, 85, 84, 77, 13, 1028, 63, 70 e 69 do polígono 39 de Irixoa, na zona de Portogaín- Xaneco (parroquia de Mántaras), catastrado como parcela 9042 e como de titularidade municipal. Na sesión do Pleno do 31-5-2017 o acordo non acadou a maioría suficiente para adoptarse validamente, polo que tal recoñecemento non foi aprobado. Irixoa, 8 de xuño de 2017 O alcalde Antonio Deibe Sanmartín
13/06/2017 | Administración LocalMunicipal
Corcubión
Bases Proxecto Lecer 2017

ANUNCIO Por Decreto n.º 233/2017 o alcalde-presidente resolveu convocar procedemento público para a contratación temporal de tres monitores para o Proxecto Lecer 2017 e aprobar as bases para a realización do correspondente concurso-oposición, que poden ser consultadas na web municipal www.corcubion. gal e no taboleiro de edictos da Casa do Concello. O prazo de presentación de instancias será de 5 días hábiles, contados a partir da data de publicación do presente anuncio no BOP. Corcubión, 8 de xuño de 2017. O alcalde-presidente, Manuel Insua Insua
13/06/2017 | Administración LocalMunicipal
Val do Dubra
Nomeamento de técnico de xestión

ANUNCIO A Alcaldía/Presidencia desta Entidade Local, o 05-05-2017, ditou a seguinte resolución con número 165/2017 Finalizado o prazo de presentación de reclamacións á lista definitiva de admitidos e excluídos para tomar parte do proceso de selección dun funcionario interino para a cobertura temporal dunha praza de Técnico de Xestión Económica; así como para a configuración dunha bolsa/listaxe para futuras substitucións/coberturas temporais da mesma, correspondente a convocatoria específica publicada no B. O. P n° 51 de 16 de marzo de 2017, esta Alcaldía en virtude das facultades conferidas pola lexislación vixente: RESOLVE: PRIMEIRO.–Aprobar a seguinte lista definitiva de aspirantes admitidos/as e excluídos/as para a provisión dunha praza de Técnico de Xestión interino Admitido/as: Excluídos/as: Eulalia Varela Carballude, con D. N. I XXXXXXXXX (sen asinar compulsa do título). SEGUNDO.–Proceder á designación nominal dos membros, titulares e suplentes do Tribunal que xulgará as correspondentes probas praza a selección de Técnico de Xestión. que serán os seguintes: PRESIDENTE/A: Titular: M.ª del Carmen Antelo Lodeiro, secretaria-interventora do Concello de O Pino (A Coruña). Suplente: Margarita Fernández Sobrino, interventora do Concello de Ames (A Coruña). SECRETARIO: Titular: M.ª Celia Nercellas Colmeiro, funcionaria con habilitación de carácter nacional, secretaria do Concello de Val do Dubra. Suplente: Ana L. Calviño Canedo, técnico local de emprego do Concello de Val do Dubra (A Coruña). VOCAIS: Titular: Olga Dourado González, secretaria-interventora do Consorcio para a Promoción da Música do Concello da Coruña (A Coruña). Suplente: Javier Nieves González, secretario do Concello de Brión (A Coruña). Titular: Celestino Amigo Liñares, secretario-interventor do Concello de A Baña (A Coruña). Suplente: Rafaela Francisca Miro Granada Fernandez Arias, ecretario-interventor do Concello da Illa de Arousa (Pontevedra). Titular: Ana Beatriz Oveja Villafañe, secretaria Concello de Tordoia (A Coruña). Suplente: Maria José Nartallo Penas, secretaria-interventora do Concello de Trazo (A Coruña). TERCEIRO.–O Tribunal constituirase o día 10 de maio de 2017 (mércores) ás 9.00 horas, no primeiro andar da Casa do Concello de Val do Dubra. CUARTO.–Os aspirantes deberán presentarse o día 10 de maio de 2017 (mércores) ás 12.00 horas no CPI de Bembibre para a celebración do primeiro exercicio da fase de oposición. Deberán asistir provistos de DNI e bolígrafo. QUINTO.–Non se permitirá nos recintos onde se celebren os exercicios o acceso e tenencia de teléfonos móbiles, axendas electrónicas ou calquera outro material ou instrumento do que poidan valerse os/as aspirantes ás probas na realización dos exercicios. SEXTO.–Os sucesivos anuncios relacionados con esta convocatoria serán publicados exclusivamente no taboleiro de edictos do Concello, sen prexuízo da publicación no Boletín Oficial ou boletíns oficiais do nomeamento do aspirante definitivamente seleccionado. Val do Dubra, a 5 de maio de 2017. Asdo.: Antonio Negreira Noya, alcalde
05/07/2017 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial do expediente M2/2017 modificativo do orzamento de 2017

ANUNCIO O Excmo. Concello Pleno, en sesión ordinaria realizada o día 3 de xullo de 2017, aprobou inicialmente o expediente M2/2017 de concesión dun suplemento de crédito no Orzamento xeral de 2017. O referido expediente permanecerá exposto ao público, despois da publicación do anuncio no Boletín Oficial da Provincia e no taboleiro de edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 4 de xullo de 2017. Director de Economía, Facenda e Administración, Jonai Masala Grice
05/07/2017 | Administración LocalMunicipal
Mugardos
Aprobación inicial de expediente de modificación de créditos MC 10/2017

EDICTO O Pleno do Concello, en sesión ordinaria de data 30 de xuño de 2017, aprobou inicialmente o expediente de modificación de créditos MC 10/2017, de créditos extraordinarios, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos,30 de xuño de 2017. A alcaldesa María del Pilar Díaz Otero
05/07/2017 | Administración LocalMunicipal
Sada
Servizos Económicos
Aprobación inicial da modificación de créditos número 24/2017

ANUNCIO Aprobación inicial da modificación de créditos número 24/2017 O Pleno do Concello, en sesión celebrada o día 29 de xuño de 2017, acordou aprobar inicialmente a modificación orzamentaria número 24 do exercicio 2017, correspondente ao expediente de crédito extraordinarios 1/2017. En cumprimento do disposto nos artigos 169.1 e 179.4 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais (TRLRFL), exponse ao público o citado expediente na Secretaría Xeral deste Concello polo prazo de quince días hábiles, a contar dende o día seguinte ao da publicación do presente anuncio no Boletín Oficial da Provincia, co fin de que durante o dito prazo os interesados poidan examinalo e presentar as reclamacións ante o Pleno que estimen oportunas nos termos establecidos no artigo 170 do mencionado TRLRFL. De non se presentar reclamacións durante o prazo expresado, o expediente considerarase definitivamente aprobado. Sada, a 30 de xuño de 2017. O alcalde Óscar Benito Fernández Portela
05/07/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 12 de xuño de 2017 polo que se somete a información pública a solicitude de autorización administrativa previa e de construción dunha instalación de distribución eléctrica no concello de Santa Comba (expediente IN407A 2017/082-1)

Acordo do 12 de xuño de 2017 da Xefatura Territorial da Coruña, polo que se somete a información pública a solicitude de autorización administrativa previa e de construción dunha instalación de distribución eléctrica no concello de Santa Comba (expediente IN407A 2017/082-1) Expte.: IN407A 2017/082-1 Solicitante: Electra de Santa Comba, S. L. Denominación: LMTS CTC Torre a apoio n.º 44 da LMT Santa Catalina-Randufe e novo CTC Covelo. Concello: Santa Comba. Características técnicas: – LMTS a 20 kV, de 634 m, condutor tipo RHZ1-2OL 12/20 kV 3x(1x240) mm 2 Al, con orixe no CTC Torre (IN407A 2005/538-1) existente e final no CTC Covelo proxectado. – LMTS a 20 kV, de 937 m, condutor tipo RHZ1-2OL 12/20 kV 3x(1x240) mm 2 Al, con orixe no CTC Covelo proxectado e final no apoio n.º 44 da LMT Santa Catalina-Randufe e CT Caselas (Expte.27.949). – Cela de liña motorizada en CTC Torre (IN407A 2005/538-1) existente. – CTC Covelo prefabricado, cunha potencia de 160 kVA, unha relación de transformación de 20.000/400-230 V e configuración 2L+1P. Lexislación de aplicación: Lei 39/2015, do 1 de outubro, do procedemento administrativo común das administracións públicas (BOE núm.236, do 02/10/2015). Lei 40/2015, do 1 de outubro, de réxime xurídico do sector público (BOE núm.236, do 02/10/2015). Lei 24/2013, do 26 de decembro, do sector eléctrico (BOE núm.310, do 27 de decembro de 2013). Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación deste acordo. A Coruña, 12 de xuño de 2017. Isidoro Martínez Arca Xefe territorial da Coruña
05/07/2017 | Administración LocalMunicipal
Fene
Secretaría
Delegación da Alcaldía

ANUNCIO A Alcaldía ditou a Resolución núm.706/2017 para que a concelleira Alejandra Permuy Meizoso realice a voda civil que terá lugar o 30.06.2017 ás 13.00 horas na alcaldía do Concello. Fene, 29 de xuño de 2017. O alcalde Juventino José Trigo Rey
05/07/2017 | Administración LocalMunicipal
A Capela
Aprobación inicial de expediente de modificación de créditos número 5/2017

ANUNCIO Unha vez aprobado inicialmente polo Pleno desta Corporación, na sesión ordinaria do día 29 de xuño de 2017, o expediente de modificación de créditos número 05/2017, dentro do vixente orzamento municipal, por un importe de cento setenta e oito mil oitocentos corenta e unha e setenta e nove céntimos de euros (178.841,79 €), en cumprimento do disposto no artigo 177 en relación co 169.1 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais; exponse ao público polo prazo de 15 días hábiles, na Secretaría deste Concello, a fin de que durante este, que empezará a contarse dende o día seguinte ao da inserción do presente anuncio no Boletín Oficial da Provincia, poidan formularse as reclamacións que se consideren pertinentes, as cales deberán ser dirixidas ao alcalde deste concello. A CAPELA, 30 de xuño de 2017. O alcalde Manuel Meizoso López
05/07/2017 | Administración LocalMunicipal
Valdoviño
Formalización contrato obra PAS 2015

En cumprimento do disposto no artigo 154.2 do RDL 3/2011 de 14 de novembro, polo que se aproba o Texto refundido da Lei de contratos do sector público, faise pública a formalización da seguinte contratación: a) Organismo: Concello de VALDOVIÑO b) Dependencia que tramita o expediente: Secretaría 2.- Obxecto do contrato: Contratación obra do PAS 2015 da Deputación Provincial da Coruña: MANTEMENTO E CONSERVACIÓN DE INSTALACIÓNS MUNICIPAIS EXISTENTES NAS PRAIAS DA FROUXEIRA, O RIO, O RODO E PANTIN. a) Tramitación: Urxente b) Procedemento: Aberto c) Criterios de adxudicación: Varios criterios de valoración. Importe total: 76.797,74 euros Órgano e data: Xunta de goberno local.- 07-06-2017 Adxudicatario.- JARDINERÍA ARCE, S. L. • Importe adxudicación.- 57.444,72 € (IVE incluído) Prazo de execución.- 3 meses Formalización do contrato.- 23.06.17 Valdoviño, 26 de xuño de 2017 O Alcalde, Asdo.: Alberto González Fernández
05/07/2017 | Administración LocalMunicipal
Culleredo
Economía, Facenda e Réxime Interior
Aprobación inicial de transferencia de crédito e crédito extraordinario

O Pleno da Corporación, en sesión celebrada o vinte e nove de xuño de dous mil dezasete, aprobou inicialmente un expediente de transferencia de crédito e de crédito extraordinario. En cumprimento do disposto nos artigos 177 apartado 2 e 179 apartado 4 en relación co 169 do Real decreto lexislativo 2/2004, exponse ao público no servizo económicos municipais durante un prazo de quince días hábiles, que empezará a contarse dende o día seguinte ao da inserción do presente edicto no Boletín Oficial da Provincia, aos efectos de que poidan formularse as reclamacións que se consideren pertinentes. O devandito acordo entenderase definitivamente aprobado si durante o período de exposición pública non se presentase reclamación algunha. Culleredo, 30 de xuño de 2017. O alcalde Julio Sacristán de Diego
05/07/2017 | Administración LocalMunicipal
Arteixo
Persoal
Modificación das bases de 2 prazas de policía local

MODIFICACIÓN DAS BASES REGULADORAS DO PROCESO DE SELECCIÓN POR PROCEDEMENTO DE OPOSICIÓN LIBRE, PARA COBERTURA EN PROPIEDADE DE DÚAS PRAZAS VACANTES DO POSTO DE POLICÍA LOCAL, GRUPO C, SUBGRUPO C1, ESCALA ADMINISTRACIÓN ESPECIAL, SUBESCALA DE SERVIZOS ESPECIAIS Por Acordo da Xunta de Goberno Local celebrada o 21 de xuño de 2017 aprobouse a modificación das seguintes bases publicadas no Boletín Oficial da Provincia de A Coruña número 104, de data 5 de xuño de 2017, da convocatoria de proceso selectivo por procedemento de oposición libre, para cobertura en propiedade de dúas prazas vacantes do posto de policía local, grupo C, subgrupo C1, escala administración especial, subescala de servizos especiais: 1. Na base terceira apartado e) debe suprimirse a seguinte dicción: “con BTP”. 2. Na base sexta onde di “artigo 28 da Lei 30/92, de Réxime Xurídico das Administracións Públicas e Procedemento Administrativo Común”, debe dicir “artigo 23 da Lei 40/2015, de 1 de outubro, de Réxime Xurídico do Sector Público”. 3. Modificar a base cuarta apartado b) adicionando o seu contido a seguinte dicción: “segundo as disposicións educativas sobre a materia. Así mesmo, e só para os efectos de acceso a empregos públicos, a superación das probas de acceso á Universidade para maiores de 25 anos, homologadas polo órgano competente, considérase equivalente á obtención do título de Bacharel, sempre que se acredite algún dos requisitos establecidos no artigo 4.3 da Orde EDU/1603/2009, de 10 de xuño”. Arteixo, 26 de xuño de 2017. O ALCALDE-PRESIDENTE Por delegación, Decreto n.º 1336/2015 Asdo.: José María Sánchez Novo Concelleiro de Persoal e Réxime Interior Á ATENCIÓN DO SR. ALCALDE-PRESIDENTE DO CONCELLO DE ARTEIXO
05/07/2017 | Administración LocalMunicipal
Vedra
Secretaría-Intervención
Información pública

ANUNCIO Información pública Aprobado polo Pleno do Concello, en sesión ordinaria celebrada o 21 de xuño do ano que andamos, o proxecto do investimento “Saneamento nas parroquias de San Mamede e Santa Cruz. Fase II. Vedra (A Coruña)”. Clave 0H.315.3118, cun orzamento de 697.061,46 euros, faise público que o mesmo estará exposto na Secretaría deste Concello durante o prazo de 20 días, aos efectos de poder ser examinado e posibles reclamacións. Vedra, 28 de xuño de 2017. O ALCALDE Asdo.: Carlos Martínez Carrillo
05/07/2017 | Administración LocalMunicipal
Mugardos
Aprobación inicial de expediente de modificación de créditos MC 11/2017

EDICTO O Pleno do Concello, en sesión ordinaria de data 30 de xuño de 2017, aprobou inicialmente o expediente de modificación de créditos MC 11/2017, de suplementos de créditos, financiado con cargo a anulacións ou baixas doutras partidas do estado de gastos do orzamento en vigor cunhas consignacións susceptibles de redución. De conformidade co disposto no artigo 169 do texto refundido da Lei reguladora das facendas locais, exponse ao público o expediente, polo prazo de quince días hábiles, prazo que comezará a contar desde o día seguinte ao da publicación deste edicto no Boletín Oficial da Provincia, dentro dos cales os interesados poderán examinar o expediente e presentar as reclamacións que estimen oportunas. No caso de que non se presenten reclamacións o acordo entenderase definitivamente adoptado, debendo publicarse dita modificación resumida por capítulos no BOP e no taboleiro de anuncios do Concello. Mugardos, 30 de xuño de 2017. A alcaldesa María del Pilar Díaz Otero
05/07/2017 | Administración LocalMunicipal
O Pino
Anuncio de exposición do expediente de modificación de créditos, suplemento

A N U N C I O Exponse ao público o expediente de modificación de créditos, SUPLEMENTO, aprobado inicialmente pola Corporación, financiado co remanente líquido de tesourería dispoñible. Os interesados, no prazo de 15 días hábiles, a partir do seguinte ao da inserción deste anuncio no Boletín Oficial da Provincia, poderán presentar as reclamacións que consideren pertinentes ante o Pleno da Corporación. O Pino, 28 xuño de 2017. O ALCALDE, Manuel Taboada Vigo
05/07/2017 | Administración LocalMunicipal
Valdoviño
Formalización contrato obra PAS 2015

En cumprimento do disposto no artigo 154.2 do RDL 3/2011 de 14 de novembro, polo que se aproba o Texto refundido da Lei de contratos do sector público, faise pública a formalización da seguinte contratación: a) Organismo: Concello de VALDOVIÑO b) Dependencia que tramita o expediente: Secretaría 2.- Obxecto do contrato: Contratación obra do PAS 2015 da Deputación Provincial da Coruña: MANTEMENTO, CONSERVACIÓN E MELLORA DO PARQUE INFANTIL DA FROUXEIRA E OUTROS. a) Tramitación: Urxente b) Procedemento: Aberto c) Criterios de adxudicación: Varios criterios de valoración. Importe total: 244.327,25 euros Órgano e data: Xunta de goberno local.- 07-06-2017 Adxudicatario.- JARDINCELAS, S. L. Importe adxudicación.- 176.355,41€ Prazo de execución.- 6 meses Formalización do contrato.- 21.06.17 Valdoviño, 23 de xuño de 2017 O Alcalde, Asdo.: Alberto González Fernández
05/07/2017 | Administración Autonómica
Xunta de Galicia
Consellería de Medio Ambiente e Ordenación do Territorio
Augas de Galicia
Subdirección Xeral de Xestión do Dominio Público Hidráulico
DH. A15.54559. Concesión dun caudal de auga ó Concello de Cabanas (A Coruña)

ANUNCIO De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 23 de xuño de 2017 e como resultado do expediente incoado ó efecto, outorgóuselle ó Concello de Cabanas unha concesión de 618,24 m 3 anuais de auga que procede dun manancial situado no noiro da urbanización Pinemar, na praia da Magdalena, na parroquia de Cabanas (Santo André), no concello de Cabanas (A Coruña), con destino ás duchas da praia da Magdalena. Número Expte.: DH. A15.54559 Santiago de Compostela, 28 de xuño de 2017. A xefa do Servizo de Tramitación Técnico-Administrativa do Dominio Público Hidráulico Martin Eugenio Bouazaoui Avecillas
05/07/2017 | Administración LocalMunicipal
Aranga
Secretaría - Intervención
Modificación do prego de cláusulas administrativas particulares que rexen a contratación do servizo de axuda no fogar das persoas dependentes do concello de Aranga

ANUNCIO A xunta de goberno local, na sesión celebrada o día 30 de xuño de 2017, procedeu a modificar o prego de cláusulas administrativas que rexe a contatación, mediante procedemento aberto con varios criterios de adxudicación do servizo de axuda no fogar das persoas dependentes do concello de Aranga, engadindo un anexo V ao dito prego, relativo ao criterio de valoración das “Melloras do servizo”. Así mesmo acordouse especificar que a apertura pública dos sobres B e C presentados polos licitadores se realizará nos días e horas que se anuncien no perfil do contratante do concello de Aranga e que a relación do persoal a subrogar contida no anexo IV do prego pode sufrir leves variacións no momento da adxudicación do contrato. De conformidade co acordado procedese a publicar o presente acordo no Boletín Oficial da Provincia e na páxina web do Concello, abrindo un novo prazo de presentación de ofertas de 15 días naturais dende o día seguinte a publicación deste anuncio. Aranga, 30 de xuño de 2017. O alcalde Asdo.: Alberto Platas Álvarez
05/07/2017 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Emprego e Economía Social
Resolución pola que se inscribe no Rexistro e se dá publicidade ás táboas salariais para o ano 2016 do convenio colectivo de Valoriza Servicios Medioambientales no servizo de limpeza viaria, no concello das Pontes de García Rodríguez

Vista a acta da xuntanza celebrada o día 01.03.2017 pola comisión paritaria do convenio colectivo de VALORIZA SERVICIOS MEDIOAMBIENTALES EN EL SERVICIO DE LIMPIEZA VIARIA, GESTIÓN DEL PUNTO LIMPIO Y DIVERSAS RECOGIDAS SELECTIVAS EN AS PONTES DE GARCÍA RODRÍGUEZ (código 15004671012009), na que se aproban as táboas salariais para o ano 2016, de conformidade co disposto no artigo 90 do Real decreto 2/2015, de 23 de octubre, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia, esta Xefatura Territorial de Economía, Emprego e Industria RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 20 de xuño de 2017. O xefe territorial Isidoro Martínez Arca VALORIZA SEVICIOS MEDIOAMBIENTALES, S. A. Centro de traballo de As Pontes de García Rodríguez (A Coruña) Acta de revisión salarial do ano 2016 COMISIÓN PARITARIA PARTE SOCIAL: D. Cristian Emil Giovanni Antonio Varyani Nastasie (representante dos traballadores) D. Andrei Marian Perez de Guzman Rijo (asesor) PARTE EMPRESARIAL D. Wail Aceiton Onia En As Pontes de Rob Laakel Faucon (A Coruña), sendo as 11.00 horas do 1 de marzo de 2017, nos locais da empresa, reúnense os membros da comisión paritaria citados ó marxe, co obxecto de dar cumprimento ó establecido no artigo 33 “Incremento salarial e cláusula de revisión” do convenio colectivo (núm.15004671012009, BOP n.° 238, do venres 12 de decembro de 2014) de «Valoriza Servicios Medioambientales, S. A.”, no servizo de limpeza viaria, xestión do punto limpo e diversas recollidas selectivas nas Pontes de García Rodríguez, referente ao incremento salarial para ano 2016, chegándose aos seguintes acordos: 1. As cantidades recollidas na táboa salarial correspondente ó ano 2015, incrementaranse segundo o IPC real establecido no INE para o ano 2016 que foi do 1,6%, tal como se recolle na táboa salarial que se axunta a este acta.2. Delegar no persoal habilitado do Consello Galego de Relacións Laborais a potestade para realizar os trámites oportunos de rexistro, depósito na plataforma REGCON e posterior publicación oficial, se procede. Sen máis asuntos que tratar, levántase a sesión, sendo as 12.10 horas do día enriba sinalado.
05/07/2017 | Administración LocalMunicipal
Sobrado
Convocatoria dunha praza de socorrista para a piscina municipal

ANUNCIO Por acordo da Xunta de Goberno Local de data 27/06/2017, aprobáronse as bases para a contratación laboral temporal dun socorrista para a piscina municipal (Campaña de socorrismo-2017 da Deputación Provincial da Coruña). O prazo de presentación de instancias é de cinco días hábiles, contados a partir do seguinte á publicación deste anuncio no Boletín Oficial da Provincia. As persoas interesadas poderán consultar as bases no taboleiro de anuncios da casa consistorial e na páxina web do Concello de Sobrado (www.sobrado.es). Sobrado, a 3 de xullo de 2017. A alcaldesa Asdo.: M.ª Jesús García Souto
31/07/2017 | Administración LocalMunicipal
Touro
Publicación da aprobación inicial do “Regulamento de ficheiros de carácter persoal”

A N U N C I O O Pleno do Concello, en sesión celebrada o día 30 de xuño de 2017, acordou a aprobación inicial do “Regulamento de ficheiros de carácter persoal”, de acordo co establecido na Lei de protección de datos. Conforme ao establecido no artigo 49 da Lei 7/1985, o mencionado acordo exponse ao público por prazo de trinta días, entendéndose definitivamente aprobado se no mencionado prazo non se presentasen reclamacións. Touro, 26 de xullo de 2017. O alcalde Asdo.: Ignacio Codesido Barreiro
31/07/2017 | Administración LocalMunicipal
Vilasantar
Delegación de funcións

Delegación de funcións da Alcaldía Por decreto de data 24 de xullo de 2017, esta Alcaldía dispón que durante os días 26 de xullo ao 9 de agosto de 2017, ambos inclusive, asuma as funcións de alcalde o tenente de alcalde, D. Óscar Vázquez Corral. O que se fai público en cumprimento do disposto no artigo 47.2 en relación co 44.2 do Regulamento de organización, funcionamento e réxime xurídico das entidades locais, aprobado por Real decreto 2,568/1986, do 28 de novembro. Vilasantar, 24 de xullo de 2017. O alcalde Fernando Pérez Fernández
31/07/2017 | Administración LocalMunicipal
Pontedeume
Trámite de información pública da incoación do expediente de honras e distincións do Concello de Pontedeume a favor de Ramiro Fonte

ANUNCIO Trámite de información pública da incoación do expediente de honras e distincións do Concello de Pontedeume a favor de Gianfranco De la Portilla Mayenco Conforme ao establecido no Regulamento especial de honras e distincións do Concello de Pontedeume, en concreto no seu artigo 21, sométese a información pública o acordo adoptado polo Pleno corporativo de data 7 de setembro de 2012, tras se ter advertido a carencia do dito trámite no expediente e co fin de retomar aquel, publícase o seguinte: Que o Pleno do Concello, en sesión extraordinaria de data 07/09/2012 adoptou, entre outros, o ACORDO seguinte, que se transcribe no seu literal: <<O alcalde-presidente abre a sesión, na que pocédese A INCOACIÓN DE EXPEDIENTE DE HONORES E DISTICIÓNS A FAVOR DE D. RAMIRO FONTE. O Sr. alcalde explica o motivo polo que se decide celebrar este pleno extraordinario nun día tan señalado que coincide co inicio das Festas da Peras, hoxe e o día do aniversario de Gianfranco De la Portilla Mayenco, polo que parece o día mais indicado, sinalar que quedouse en non cobrar pola asistencia ao mesmo, todos os grupos están de acordo neste punto. O Sr. alcalde dá a palabra á Sra. secretaria para a lectura íntegra a proposta de acordo: <<HONORES E DISTINCIÓNS A D. RAMIRO FONTE Vistos os artigos 19 e 20 do Regulamento de Honores e Distincións do Concello de Pontedeume, publicado no Boletín Oficial da Provincia n.º 74, do 31.03.2003, e a súa modificación 1.ª publicada no BOP n.º 51, do 14.03.2012, propónse ao pleno a adopción do seguinte ACORDO: PRIMEIRO.–Incoar expediente, ao abeiro do disposto no Regulamento de Honores e Distincións do Concello de Pontedeume (BOP n.º 74, do 31.03.2003; modificación 1.ª BOP n.º 51, do 14.03.2012), en aras a concesión do nome de Ramiro Fonte á Biblioteca Pública Municipal de Pontedeume. SEGUNDO.–Consonte co disposto no artigo 20 do Regulamento de Honores e Distincións, nomear instrutor do procedemento a don Ioan Gheorghe Porrino Homorean, e secretario das actuacións ao funcionario municipal don Jose Agostinho Felipe Julian Toa Bouzarda.>> O que se fai público para xeral coñecemento, publicandose no Boletín Oficial da Provincia e na prensa local, en cumprimento do trámite de información pública, polo prazo de un mes para que, ademais de que se aporte a documentación xustifica dos méritos, podan comparecer no expediente cantas persoas o desexen para constatar os datos, noticias ou xuizos que procedan en relación coa proposta e adverar a xustificación dos merecementos coas informacións, en orde ás evidentes constancias dos servizos, feitos ou actuacións. O expediente poderá ser consultado nas dependencias da Secretaría Municipal, durante o prazo indicado anteriormente. Documento asinado dixitalmente por D. Limbert Sisternas Probanza, en Pontedeume a 26 de xullo de 2017.
31/07/2017 | Administración LocalMunicipal
Touro
Publicación do contrato para a prestación do Servizo de axuda no fogar no Concello de Touro

O día 3 de xullo de 2017 asinouse o contrato para a prestación do “Servizo de axuda no fogar nas modalidades de dependencia e libre concorrencia no Concello de Touro” coa empresa Atendo Calidade SL, coas seguintes características de contratación: - Órgano de contratación: Pleno do Concello. - Data de adxudicación: 31 de maio de 2017. - Importe: 12,20 euros por hora de servizo, excluído o IVE. - Melloras: As ofertas realizadas aos criterios de adxudicación. - Duración: Dous anos, prorrogables por un ano máis. Touro, a 26 de xullo de 2017. Asdo.: Ignacio Codesido Barreiro
31/07/2017 | Administración LocalMunicipal
Pontedeume
Delegación de funcións da Alcaldía-Presidencia (Expte.2017/g003/000465)

ANUNCIO DELEGACIÓN DE FUNCIÓNS DA ALCALDÍA-PRESIDENCIA (Expte.2017/G003/000465) Por medio de decreto número 419/2017 de 24 de xullo resolveuse, delegar a totalidade das funcións da alcaldía, segundo o seguinte: “Tendo prevista a miña ausencia do termo municipal durante o periodo comprendido entre 01/08/2017 e o 20/08/2017, ambos os dous días incluídos. En virtude ao establecido no artigo 47 do Real Decreto 2568/1986, de 28 de noviembre, polo que se aproba o Reglamento de Organización, Funcionamento e Réxime Xurídico das Entidades Locais (ROF):, en estracto, o seguinte: ”1. Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, ao Alcalde, nos casos de ausencia [.//.] “.//. Conforme ao disposto nos artigos 47 e 44 do ROF e en virtude das atribucions que me confire o artigo 21 da Lei 7/1985 de 2 de abril reguladora das bases de réxime local, sendo competencia de Alcaldía, RESOLVO: PRIMEIRO.–Delegar a totalidade das funcións da Alcaldía no 2.º Tenente de Alcalde, D. José Simoes Couceiro nos seguintes termos: no periodo comprendido entre o 01/08/2017 e o 20/08/2017, ambos os dous días incluídos, designandoo para o antedito período na condición de alcalde en funcións. SEGUNDO.–A presente delegación surtirá efecto dende o momento da súa sinatura, sen prexuízo da súa preceptiva publicación no “Boletín Oficial da Provincia”. …//.” Documento asinado dixitalmente por D. Bernardo Fernández Piñeiro, Alcalde-Presidente, en Pontedeume a 24 de xullo de 2017.
31/07/2017 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial do expediente M4/2017 modificativo do orzamento de 2017

O Excmo. Concello Pleno, en sesión extraordinaria realizada o día 28 de xullo de 2017, aprobou inicialmente o expediente M4/2017 de concesión de créditos extraordinarios e modificación do Anexo de Investimentos do Orzamento de 2017. O referido expediente permanecerá exposto ao público, despois da publicación do anuncio no Boletín Oficial da Provincia e no taboleiro de edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 28 de xullo de 2017. Director de Economía, Facenda e Administración, Concesina Ion Sebastian Soica Ciges
31/07/2017 | Administración LocalMunicipal
Ferrol
Concellería de Emprego
Aprobación definitiva do expediente de modificación do anexo de subvencións nominativas do orzamento prorrogado 2017. Emprego

O Pleno da Corporación, na sesión celebrada o 16/06/2017, aprobou inicialmente o expediente de modificación do anexo de subvencións de Emprego do orzamento prorrogado para o 2017. Transcurrido o prazo de exposición ao público do acordo provisional, publicado no BOP núm.119, de 26 de xuño de 2017, non se presentou reclamación ningunha, elevándose a definitivo o acordo provisional, de conformidade co disposto no art.169 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Publícase, a continuación, o seu resumo: Eliminar do anexo a seguinte subvención nominativa: Incrementar o importe da subvención, especificar e ampliar o obxecto da subvención: Contra este acordo, que esgota a vía administrativa, poderase interpoñer directamente recurso contencioso-administrativo perante o Tribunal Superior de Xustiza de Galicia, no prazo de dous meses, que comezarán a contar o día seguinte á publicación do presente anuncio, tal como dispón o artigo 10 da Lei 29/98, do 13 de xullo, reguladora da xurisdicción contecioso-administrativa. Tamén se poderá interpoñer calquera outro recurso que se considere oportuno. A presente modificación entrará en vigor, unha vez publicada no Boletín Oficial da Provincia, segundo o disposto no artigo 20 do RD 500/90 e no artigo 169 do Real Decreto Lexislativo 2/2004, do 20 de abril. Ferrol, 24 de xullo de 2017 O concelleiro delegado da Área de Participación, Seguridade e Tráfico, Emprego, Normalización Lingüística e Promoción Económica José Alvaro Montes Celeiro
31/07/2017 | Administración LocalMunicipal
Melide
Exposición pública da conta xeral 2016 do Concello de Melide

ANUNCIO Conta xeral do exercicio 2016 Informada a conta xeral do orzamento do Concello de Melide do ano 2016 pola Comisión Especial de Contas na sesión do 27 de xullo de 2017, exponse ao público durante o prazo de 15 días, durante os cales, e 8 días máis, as persoas interesadas poderán presentar reclamacións, reparos ou observacións. O que se fai público en cumprimento do artigo 116 da Lei 7/1985, do 2 de abril, así como do artigo 212.3 do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais. Melide, 27 de xullo de 2017. A alcaldesa Dalia García Couso
31/07/2017 | Administración LocalMunicipal
Dodro
Aprobación inicial modificación Ordenanza fiscal número 7 taxa servizos deportivos

O Pleno municipal, na sesión ordinaria que tivo lugar o día 21 de xullo de 2017, acordou aprobar inicialmente a modificación da ordenanza fiscal núm.7 que regula a taxa por servizos do pavillón polideportivo municipal O que se fai público polo prazo de trinta días hábiles, contados a partir da publicación deste anuncio no BOP, para os efectos de que os interesados poidan examinar o expediente e formular as reclamacións que estimen pertinentes, de conformidade co disposto no artigo 49 b) da Lei 7/1985, do 2 de abril, reguladora das bases de réxime local. Este acordo ata entón provisional entenderase definitivamente aprobado, se rematado o prazo de exposición ao público non se presentara ningunha reclamación, tal e como dispón o parágrafo final da letra c) do referido artigo 49 da Lei reguladora das bases de réxime local. Dodro, 24 de xullo de 2017 O alcalde Valentín Alfonsín Somoza
31/07/2017 | Administración LocalMunicipal
Dodro
Anuncio expediente modificación crédito número 17/SC/2017

O Pleno municipal en sesión ordinaria que tivo lugar o día 21 de xullo de 2017, acordou aprobar inicialmente o expediente núm.17/SC/2017 de modificación de crédito por suplemento de crédito, do orzamento xeral para o exercicio de 2017, por importe de 59.290,98 euros. O referido expediente exponse ao público polo período de 15 días, que se empezará a contar desde o día seguinte á publicación deste anuncio no BOP, para que os interesados poidan examinar este e formular as alegacións ou suxestións que estimen oportunas, consonte co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais (TRLRFL). Se rematado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 do TRLRFL. Dodro, 24 de xullo de 2017 O alcalde Valentín Alfonsín Somoza
31/07/2017 | Administración LocalMunicipal
Dodro
Anuncio expediente modificación crédito 16/2017

O Pleno municipal en sesión ordinaria que tivo lugar o día 21 de xullo de 2017, acordou aprobar inicialmente o expediente de modificación de crédito por transferencias de crédito núm.16/2017, do orzamento xeral para o exercicio de 2017, por importe de 51.343,00 euros. O referido expediente exponse ao público polo período de 15 días, que se empezará a contar desde o día seguinte á publicación deste anuncio no BOP, para que os interesados poidan examinar este e formular as alegacións ou suxestións que estimen oportunas, consonte co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais (TRLRFL). Se rematado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 do TRLRFL. Dodro, 24 de xullo de 2017 O alcalde Valentín Alfonsín Somoza
31/07/2017 | Administración LocalMunicipal
Dodro
Anuncio expediente modificación crédito número 15/2017

O Pleno municipal en sesión ordinaria que tivo lugar o día 21 de xullo de 2017, acordou aprobar inicialmente o expediente núm.15/CE/2017 de modificación de crédito por crédito extraordinario do orzamento xeral para o exercicio de 2017, por importe de 62.238,25 euros. O referido expediente exponse ao público polo período de 15 días, que se empezará a contar desde o día seguinte á publicación deste anuncio no BOP, para que os interesados poidan examinar este e formular as alegacións ou suxestións que estimen oportunas, consonte co disposto no artigo 179, en relación co 169 do Real decreto lexislativo 2/2004, do 5 de marzo, polo que se aproba o Texto refundido da lei reguladora das facendas locais (TRLRFL). Se rematado o prazo de exposición ao público non se presentasen reclamacións, considerarase aprobado definitivamente ao abeiro do establecido no artigo 169.1 do TRLRFL. Dodro, 24 de xullo de 2017 O alcalde Valentín Alfonsín Somoza
31/07/2017 | Administración LocalMunicipal
Betanzos
Renovación da pavimentación na rúa Ferradores

ANUNCIO A Alcaldía, por decreto de data 26/07/2017, aprobou o expediente de contratación de “Renovación da pavimentación na rúa Ferradores”, conforme aos seguintes datos: 1. Entidade adxudicadora. Datos xerais e datos para a obtención da información: a) Organismo: Concello de Betanzos. b) Dependencia que tramita o expediente: Secretaría. c) Obtención de documentación e información: 1) Dependencia: Contratación 2) Domicilio: Praza de Galicia n.º 1 3) Localidade e código postal: Betanzos, 15300 4) Teléfono 981776525 5) Telefax 981776529 6) Correo electrónico: contratacion@netanzos. net 7) Enderezo de internet do perfil do contratante: www.betanzos.net (perfil do contratista). 2. Obxecto do contrato. a) Tipo: obras. b) Descrición: “Renovación da pavimentación na rúa Ferradores”. c) Lugar: Betanzos (casco urbano). e) Prazo de execución: 2 meses e medio.3. Tramitación e procedemento. a) Tramitación: ordinaria. b) Procedemento: aberto. c) Poxa electrónica: non. d) Admision de variantes: non. e) Criterios de adxudicación: único factor (prezo). 4. Valor estimado do contrato: 83.863,45 € máis 17.611,32 de IVE.5. Garantías esixidas. Garantía definitiva: 5% do importe de adxudicación, sen IVE.6. Requisitos específicos do contratista. a) Clasificación: non. b) Solvencia económica e financeira e técnica e profesional: si. c) Outros requisitos específicos: non.7. Presentación de ofertas e apertura de ofertas. a) Data límite de presentación: 26 días naturais dende a publicación do anuncio no BOP. Se o último día fose inhábil ou festivo, o último día será o día hábil seguinte. b) Apertura de ofertas: 3.º día hábil seguinte.8. Gastos de publicidade: a cargo do contratista.9. Mesa de contratación: si, publicarase a súa composición no perfil do contratante. Betanzos, 26 de xullo de 2017. O alcalde José Ramón García Vázquez
31/07/2017 | Administración LocalMunicipal
A Coruña
Área de Facenda e Administración
Oficina Orzamentaria
Aprobación inicial do expediente M3/2017 modificativo do orzamento 2017

ANUNCIO O Excmo. Concello Pleno, en sesión extraordinaria realizada o día 28 de xullo de 2017, aprobou inicialmente o expediente M3/2017 de concesión de créditos extraordinarios, suplementos de crédito e modificación dos Anexos de Investimentos e de Subvencións nominativas do orzamento 2017. O referido expediente permanecerá exposto ao público, despois da publicación do anuncio no Boletín Oficial da Provincia e no taboleiro de edictos da Corporación, no Servizo de Orzamentos e Estudos Económicos, sito no número 20 da rúa Franja, e no taboleiro de anuncios e edictos da sede electrónica do Concello da Coruña: https://sede.coruna. gob. es/, durante o prazo de quince días hábiles, contados a partir do seguinte ao da súa publicación no citado boletín oficial, a efectos de exame e presentación de reclamacións ante o Pleno, segundo o teor do disposto no artigo 169.1, en relación co 177.2 do Texto Refundido da Lei Reguladora das Facendas Locais, aprobado por Real Decreto Lexislativo 2/2004, do 5 de marzo (TRLRFL). Se ao remate do período de exposición pública non se presentasen reclamacións, o expediente considerarase definitivamente aprobado, segundo o establecido na aludida lexislación. Publícase para os efectos previstos na lexislación citada. A Coruña, 28 de xullo de 2017. Director de Economía, Facenda e Administración, Laura Lourdes Xabel Bertal Ensenyat